Михаил Лермонтов
Не теб, не теб обичам…

Превод от руски: Петър Велчев, 2008

chitanka.info

Не теб, не теб обичам до захлас,

и не за мен е твойто обаяние:

обичам в теб предишното страдание

и мъртвата си младост викам аз.

Любувам се на твоето лице

и в него често впивам взор безкраен:

като че водя разговор потаен,

но не на теб говоря от сърце.

Говоря с милата от младостта

и търся в теб чертите й любими:

в очите — пламък от очи незрими,

в устата — звук от млъкнали уста.

1841

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.